306 



dannelse (Byldedannelse) og ved tærende Feber ud- 

 tømme den ungdommeligste Livskraft. 



Ogsaa i den klare Lymfe i Ko- og Menneske-Kopper 

 ere lignende Kuglebakterier fundne i uhyre Mængde og 

 i hurtig Formering. I Kolerapatienters risvandagtige 

 Udtømmelser har Klob allerede i Aaret 1866 paavist 

 utallige Bakterier, forbundne til geleagtige Slimmasser. 

 Endog Silkeormene ere underkastede en Epidemi, ved 

 hvilken der optræder Bakterier. 



Men følger det af Bakteriernes Nærværelse, at disse 

 ogsaa virkelig have noget at gjøre med Epidemien? Er 

 det ikke lige saa godt muligt, at disse mikroskopiske 

 Væsener kun ere tilfældige og uvæsentlige Ledsagere af 

 Sygdommen (saaledes som jo Bakterier udvikle sig under 

 enhver Gjæring og Forraadnelse) uden at udøve den 

 mindste Indflydelse paa Sundheden? 



Endnu er ikke det ved de nyeste Forskninger ud- 

 bredte Lys klart nok til at lade os aldeles overskue 

 dette dunkle Omraade; endnu er ikke den nylig vundne 

 Grund fast nok til at opføre en urokkelig Teori derpaa. 

 Dog det vide vi allerede, at Kontagiernes Bakterier ikke 

 ere de samme Arter, som de, der fremkalde Forraad- 

 nelse; de lade sig for det meste allerede under Mikro- 

 skopet adskille fra de sidste ved deres Form; de staa 

 under helt andre Livsbetingelser; ja de kæmpe ofte med 

 Forraadnelsesbakterierne paa den samme Bund om Til- 

 værelsen og blive udryddede af disse, naar de bukke 

 under. Dette havde allerede Davaine fundet, da han 

 iagtog, at Miltbrandbakterierne forsvinde med den be- 

 gyndende Forraadnelse, ofte allerede 48 Timer efter et 

 Dyrs Død, saa snart de almindelige Stavbakterier formere 

 sig stærkt. Men imedens en Bloddraabe fuld af Milt- 



